**Fundargerð aðalstjórnar Íþróttafélagsins Gróttu**

**05.september 2016**

**Mættir:**
Elín Smáradóttir –formaður Laufey Kristjánsdóttir - kraftlyftingadeild

Sigrún Hallgrímsdóttir – varaformaður Sigurður Örn Jónsson –fimleikadeild

Ragnar Rafnsson – gjaldkeri Bjarni Torfi Álfþórsson– handkd.boðaði forföll

Hreinn Októ Karlsson – ritari Arnar Rafn Birgisson– knattspyrnudeild.

Kristinn Þorvaldsson –Varamaður Kári Garðarsson - Íþróttastjóri Gróttu

Kristín Finnbogadóttir – framkvæmdarstjóri Gróttu

**Dagskrá:**

**1. Yfirlit deilda.**

**2. Rekstur mannvirkja-staða mála.**

**3. 50 ára afmæli-gjöf frá UMSK.**

**4. Önnur mál.**

Fundur settur af formanni og byrjaði hún á að bjóða fundarmenn velkomna.

1. **Yfirlit deilda.**

**Knattspyrnudeild.**

Vinna er á fullu hjá knattspyrnudeild í þjálfaramálum og er sú vinna langt komin. Verið er að hækka laun þjálfara en þó innan ákveðins ramma. Æfingagjöld verða hækkuð um 7-9% en stjórn knattspyrnudeildar á eftir að funda og ákveða hækkunina. Kom Elín með spurningu um hvort ekki væri samræmdar hækkanir á milli deilda? Gitta hvað svo ekki vera.

Meistaraflokkarnir eru á fullu ennþá að keppa og lítið farið að spá í næsta tímabil. Knattspyrnudeild fékk úthlutað EM styrk að upphæð 6.500.000 kr. Það fylgja honum engar kvaðir, bara tilmæli hvað gera skuli við hann. Flest félög not hann í barna og unglingastarf. Var Grótta u.þ.b í miðju hvað varðar hve mikið félögin á Íslandi fengu. Annars allt í góðu hjá deildinni.

**Fimleikadeild.**

Enn og aftur eru það þjálfaramálin hjá deildinni sem eru erfið. Vantaði í sumar þjálfara fyrir 5 hópa. Búið er að fá þjálfara fyrir þá alla hópana nema einn og er verið að vinna í því á fullu. Búið er að hækka starfshlutfall Ólafar starfsmanns fimleikadeildar úr 50 % í 75 %. Sesselja Järvelä hefur tekið að sér að vera yfirþjálfari í sal og ætlar meira að segja að skrifa undir samning. Mikil óvissa er hvað elstu iðkendur deildarinnar mun gera vegna aðstöðu, þjálfara og fyrirmyndarleysis hjá deildinni, tekin staðan um áramótin. Stryktarþjálfunarnámskeiðin komin á fullt og er fullt á þeim báðum og mikil ánægja með þau.

**Kraftlyftingadeild.**

 Fullt að frétta hjá deildinni! EM í bekkpressu í búnaði var haldið í Njarðvík og gerði Fanney Hauks sér lítið fyrir og vann lyfti 155 kg og var það líka Norðurlandamet. Íslandsmeistaramót í réttstöðulyftu verður á haldið af Herði á Patreksfirði 8.okt. 20 manna hópur fer frá Gróttu, 15 keppendur og 3 dómarar og þjálfarar fara.

Sagði Laufey frá því að Ingimundur sem er aðalþjálfari deildarinnar ætli að stofna nýtt félag, Kraftlyftingafélag Reykjavíkur og keppa undir þeirra merkjum. Ástæða er að hann vill þróa sig í starfi og hafa frelsi til að gera meira. Hvað þýðir þetta fyrir deildina hjá Gróttu? Munu allir iðkendur deildarinnar fylgja honum? Á að leggja deildina niður?

Stjórn kraftlyfingadeildarinnar getur ekki lagt niður deildina það er ákvörðun aðalstjórnar að gera það en stjórn deildarinnar getur hinsvegar sagt af sér. Nú er þetta í höndum stjórnar kraftlyftingadeildar hvað þau ætla að gera. Mun kraftlyftingadeildin endurgreiða bænum styrk sem deildin fékk til tækjakaupa fyrr á þessu ári. Rætt var um hvort ekki ætti að halda fund með Ingimundi og fá á hreint hans sjónarmið.

**Handknattleiksdeild.**

Í forföllum Bjarna Torfa tók Kári Garðarsson höfundur Káraskýrslunnar svokölluðu við keflinu og fór yfir stöðuna hjá handknattleiksdeildinni. Allt starf komið á fullt, enn vantar nokkra aðstoðarþjálfara. Meistaraflokkarnir að fara að byrja sín keppnistímabil Karlarnir byrja að fá Fram í heimsókn fimmtudaginn 8.sept og konurnar fara til Eyja og keppa við ÍBV 10 sept. Yfirþjálfari deildarinnar Arnar Jón er búin að halda fund með öllum þjálfurum og marka stefununa fyrir veturinn. Mikill hugur er í unglingaráðinu að hafa markmiðssetningu fyrir alla flokka.

Mst flokkur kvenna vann Stjörnuna í leik Meistarar meistarinna eftir tvíframlengdan leik. Verður aldrei þreytt að taka á móti bikurum☺

1. **Rekstur mannvirkja-staða mála.**

Þann 1.sep Í dag, fimmtudaginn 1. september, var undirritaður nýr rekstrarsamningur Seltjarnarnesbæjar við Íþróttafélagið Gróttu, sem mun gilda til reynslu út árið 2018. Samninginn undirrituðu Ásgerður Halldórsdóttir bæjarstjóri Seltjarnarness og Elín Smáradóttir formaður aðalstjónar Gróttu.

Búið er að ráða 3 starfsmenn í íþróttahús en það vantar enn eina konu til að fullmanna húsið, enn á eftir að klára ráðningar í knattspyrnuhús. Það er búið að kosta nokkuð að koma rekstrinum af stað t.d að senda alla starfmenn á skyndihjálparnámskeið. Íþróttastjóri og framkvæmdarstjóri eru búin að vera á fullu að gera kaffistofu heimilslega og notalega og eru búin að fara í IKEA og versla stóla, leirtau ofl. Húsinu var skilað mjög hreinu og fínu frá bænum en ástand hússins er ekki gott í heildina litið. Mun Seltjarnarnesbær borga mánaðarlega til Gróttu og mun Ragnar gjaldkeri fara yfir kostnaðarliði og passa að allar tölur stemmi.

1. **50 ára afmæli-gjöf frá UMSK.**

Það komu skilaboð frá fundi stjórnar UMSK um að það sé hefð fyrir að gefa aðildafélögunum gjafir á stórafmælum. Grótta fær að velja hvað innan skynsemismarka þó. Fundarmenn leggi höfuð í bleyti og komi með tillögur til íþróttastjóra, EKKI FIMLEIKAHÚS!

1. **Önnur mál.**

-Arnar Rafn kallaði eftir starfslýsingu starfsmanns í knattspyrnuhúsi áður en skrifað verður undir samning. Kom með þá hugmynd að starfsmaðurinn væri að hluta í starfi hjá deildinni til aðstoðar. Kári mun skoða starfslýsingu og koma með hugmyndir.

-Elín stakk uppá að allar deildir tækju brain storm um tillögur fyrir starfslýsingu starfsmanna íþróttamannvirkja.

-Það þarf svo að kynna þessa nýju starfsmenn inná Grottasport.is

-Verið er að setja saman afmælisnefnd fyrir afmæli Gróttu á næsta ári.

-Bæjarstjóri segir að búið sé að taka upp þráðinn í viðræðum við Reykjavíkurborg um stækkun íþróttamiðstöðvar. Reykjavíkurborg er eitthvað Jákvæðari en hefur verið.

-Dagur B borgarstjóri mun koma í heimsókn til fimleikadeildar og skoða aðstæður.

-Elín greindi frá því að KR vilji meira samstarf við Gróttu. Ekki var tiltekið námkvæmlega á hvaða sviðum það ætti að vera. Elín kvað Gróttu tilbúna í samstarf. Mun KR bjóða formanni og íþróttastjóra í heimsókn á næstunni og ræða málin frekar.

-Ánægja er með samstarf við KR í knattspyrnudeild.

-Handknattleiksdeild er byrjuð í samstarfi við í 3.flokki og er ekki komin mikil reynsla á það samstarf.

Fundi slitið kl 21:21.

Áfram Grótta.